Analize și opinii 


Despre șobolani....și oameni 

Șobolanului îi este de ajuns doar 50 milisecunde pentru a înţelege de unde vine mirosul. Șobolanului nostru îi 
trebuie și mai puţin pentru a înțelege de unde vine puterea și banul. Un șobolan consumă aproximativ 12 
kilograme de produse, dar asta nu se compară cu cantitatea de produse pe care el le distruge. 

Un șobolan poate trăi fără apă mai mult decât o cămilă, și în general mai mult decât orice alt mamifer, ceea ce 
șobolanul nostru urmează să învețe. Sau din contră a evoluat, depășindu-l pe confratele lui mai mic. O familie 
de șobolani conturează clar linia sferei de habitat, pe o suprafață de aproximativ 150 metri, tot așa cum 
clanurile noastre de șobolani și-au împărţit clar sferele de influență, pe care de obicei le respectă, până la 
momentul în care începe marele război al șobolanilor. 

În sfârșit, oamenii de știință au prezentat o versiune prin care se crede că șobolanii ar fi cauzat dispariția 
dinozaurilor, deoarece sunt amatori de ouă şi au consumat în masă ouăle dinozaurilor, ducând astfel la 
dispariţia lor. Dar cel mai important, atunci când sunt într-un spaţiu închis, lipsit de libertate și posibilităţi de a 
devora, șobolanii purced la autodevorare. Adică se mănâncă între ei. E de-ajuns unul din ei să sângereze și 
se-ncepe marele măcel, în care este devorat cel rănit, apoi cel murdar de sânge de la cel rănit și tot așa mai 
departe. 

S-a mai demonstrat ca șobolanii se ajută între ei în schimbul favorurilor. Parcă și în găști găsim acest 
comportament... 


As încheia în a puncta că atunci când simt că se scufundă barca, primii care părăsesc terenul sunt șobolanii. 

